บาทเปิด 35.42 บาทต่อดอลล่าร์ อ่อนค่า
เงินบาทเปิดตลาด 35.42 บาทต่อดอลล่าร์ กลับมาอ่อนค่าหลังดอลล์แข็งจากตัวเลขเศรษฐกิจสหรัฐหนุน-เงินยังไหลออก
16 พ.ย. 2559

เงินบาทเปิดตลาด 35.42 บาทต่อดอลล่าร์ กลับมาอ่อนค่าหลังดอลล์แข็งจากตัวเลขเศรษฐกิจสหรัฐหนุน-เงินยังไหลออก
นักบริหารเงิน ธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.42 บาท/ดอลลาร์ อ่อนค่า จากช่วงปิดตลาดเย็นวานนี้ที่ระดับ 35.37/38 บาท/ดอลลาร์ เนื่องจากดอลลาร์แข็งค่าหลังตัวเลขยอดค้าปลีกฯ ออกมาดี ประกอบกับมีเงินทุนต่างประเทศไหลออกจากตลาดหุ้นและตลาดพันธบัตร
"บาทกลับมาอ่อนค่าหลังพักมีการฐานแล้วแข็งค่าได้วันเดียว เนื่องจากดอลลาร์กลับมาแข็งค่าหลังตัวเลขออกมาดีและมี flow ไหลออกจากตลาดหุ้นและพันธบัตร" นักบริหารเงิน ระบุ
นักบริหารเงิน ประเมินกรอบการเคลื่อนไหวของเงินบาทวันนี้ไว้ระหว่าง 35.35-35.50 บาท/ดอลลาร์
"บาทยังมีแนวโน้มอ่อนค่าแต่น่าจะอยู่ในกรอบ แนวต้าน 35.50 (บาท/ดอลลาร์) ยังแข็งแกร่ง ไม่สามารถผ่านได้หลายรอบแล้ว" นักบริหารเงิน กล่าว